Vandag se sportnuusRugby Tennis By die Shangai Meesters het die eerste gekeurde Rafael Nadal maklik na die kwarteind deurgedring. Hy het ŉ oorwinning van 6-3 en 6-1 oor Fabio Fognini behaal. Die tweede gekeurde Roger Federer het teen Alexandr Dolgopolov gespeel en met 6-4 en 6-2 geseëvier. In die dubbelspel sal Suid-Afrika se Raven Klaasen en Rajeev Ram vandag in die kwarteindstryd speel. Kevin Anderson en sy spanmaat, Nenad Zimonjić, is egter uitgeskakel. By die Hong Kong Ope vir vroue het die wêreld se voorste speler, Elina Svitolina, in die ronde van 16 kop uitgetrek ná ŉ besering. Die derde gekeurde Caroline Wozniacki moes ook die aftog blaas ná ŉ elmboogbesering. Gholf Krieket Bangladesj 255 (48.1 / 50 bb) SA XI 257/4 (46.3 / 50 bb) Aiden Markram het 82 van 68 balle gemoker. Suid-Afrika se uitnodigingspan wen met 6 paaltjies met 21 balle oor. Motorwedrenne Die Moto GP van Japan word Sondag gejaag. Die kwalifiseringsronde om die wegspringrooster te bepaal sal môre afgehandel word. Fietsry Aanstaande jaar se Kaapstad Fietstoer sal op Saterdag 3 Maart plaasvind. Daar sal oor drie afstande meegeding word naamlik 20 km, 40 km asook oor 60 km. Dis die 17de jaar dat dié wedren sal plaasvind. Sokker